open-index/open-wikipedia-markdown huggingface dataset:
Պատշաճ արտադրական գործունեություն (ՊԱԳ)

**Պատշաճ արտադրական գործունեությունը** *(ՊԱԳ)* (անգլ. Good manufacturing practice),  Դեղամիջոցների արտադրության և որակի հսկման պահանջների միասնական համակարգ է, սկսած հումքի գնումից մինչև պատրաստի արտադրանքի ստացում, ներառյալ արտադրանքի բաշխումը, հետարտադրական վերլուծությունները, բողոքներն ու հետկանչերը։ Այլ կերպ ասած հումքի գնումից մինչև սպառողին հասցնելու, և հետվաճառքային ողջ գործընթացի վերահսկողություն։
ՊԱԳ-ը հանդիսանում է GxP որակի ուղեցույցների և կանոնակարգերի մի բաղկացուցիչ մասը, որտեղ «X» - ը փոխարինվում է «M»- տառով նշանակում է արտադրություն (manufacturing): ՊԱԳ ուղեցույցները չեն նկարագրում, թե ինչպես արտադրել դեղը։ Նրանք հիմնական սկզբունքների ժողովածուներ են, որոնց պետք է հետևել արտադրության ընթացքում։ Այս կանոնակարգերն ունեն օրենքի ուժ և պահանջում են որակի տեսանկյունից մոտեցում արտադրությանը, ապահովելով նվազագույնի հասցնել աղտոտման, շփոթմունքների և սխալների ռիսկերը։ Նաև պաշտպանում են սպառողին` այնպիսի արտադրանք գնելուց, որն արդյունավետ  և որակյալ չէ։  
ՊԱԳ-ը ներկայացնում է պահանջներ այն ամենի նկատմամբ, ինչը կարող է ուղղակի կամ անուղղակի կերպով ազդել արտադրանքի որակի վրա՝
1. Անձնակազմ
2. Տարածք 
3. Սարքավորումներ (ներառյալ պարագաներ)
4. Հումք և փաթեթավորման նյութեր
5. Փաստաթղթեր
6. Արտադրություն
7. Որակի հսկում
8. Վալիդացիա
9. Պայմանագրով կատարվող աշխատանք 
10. Բողոքներ և արտադրանքի հետկանչ
11. Ինքնատեսչական ստուգում։
Մշտական և կայուն որակով  դեղորայքի արտադրությունն ապահովելու համար  անհրաժեշտ է  արտադրական ոլորտում ՊԱԳ համակարգի ներդրումը։ Դեղագործական արտադրանքները պետք է նախագծված և մշակված լինեն այնպես, որ բավարարեն Պատշաճ Արտադրական Գործունեության պահանջները։
Լինդսի Վագներ

**Լինդսի Վագներ** (, ), ամերիկացի դերասանուհի։ Նա հայտնի է դարձել 1970-ական թվականներին` նկարահանվելով հեռուստասերիալներում, որի շնորհիվ 1977 թվակականին արժանացել է Էմմի մրցանակի։

## Վաղ տարիներ
Ծնվել է Կալիֆոռնիայում` Լոս Անջելեսում։ Երբ նա 7 տարեկան էր, նրա ծնողները բաժանվում են և նա մոր հետ տեղափոխվում է Փասադեն։ Ավարտել է Օրեգոնի համալսարանը։
մինի

## Կարիերա
Կարիերան սկսել է որպես մոդել։ 1971 թվականին Universal Studios կինոստուդիայի հետ ստորագրել է պայմանագիր, և դրանից հետո սկսել է նկարահանվել ֆիլմերում և հեռուստասերիալներում։ 1973 թվականին նկարահանվել է 20th Century Studios-ի հետապնդում ֆիլմում։ Նույն թվականին նկարահանվել է «Երկու» ֆիլմում`կատարելով Դիդրի դերը։

1976 թվականին ստացել է իր ամենահայտնի դերը։ 1977 թվականին արժանացել է Էմմի մրցանակի` Դրամատիկական հեռուստասերիալում լավագույն կանացի դերի համար համար, ինչպես նաև արժանացել է Ոսկե գլոբուսի երկու անվանակարգի։ Նկարահանվել է «Մեծ ռիսկ», «Արքայադուստր Դեյզի» և այլ ֆիլերում, ինչպես նաև վերադարձել է հեռուստատեսություն։

1984 թվականին արժանացել է աստղի՝ Հոլիվուդյան փառքի ծառուղում։ Վագները 90-ական և 2000-ական թվականներին շարունակել է պարբերաբար նկարահանվել ֆիլմերում, սակայն արդեն փոքր հաջողություններ է ունեցել։ 1991 թվականին նկարահանվել է նաև «Անդրադարձում» ֆիլմում, ինչպես նաև անկախ և հեռուստատեսային ֆիլմերում։ Հեռուստատեսությունում կրկին նկարահանվել է 2010 թվականից մինչև 2011 թվականը՝ «Պահեստ 13» սերիալում։

2019 թվականին խաղացել է Բրիջետի դերը, ով կին-նախագահ էր՝ Սեմ Պորտրետ-Բրիջեսի մայրը։

## Ծանոթագրություններ

## Արտաքին հղումներ
Պաշտոնական կայք

Կատեգորիա:Ամերիկացի հեռուստատեսային դերասանուհիներ
Կատեգորիա:Ամերիկացի կինոդերասանուհիներ
Կատեգորիա:21-րդ դարի ամերիկացի դերասանուհիներ
Կատեգորիա:20-րդ դարի ամերիկացի դերասանուհիներ
Կատեգորիա:«Էմմի» մրցանակի դափնեկիրներ
Կատեգորիա:Հոլիվուդյան փառքի ծառուղի
Կատեգորիա:Ամերիկացի մոդելներ
Ուղևորություններ հին ավտոմեքենայով

**«Ուղևորություններ հին ավտոմեքենայով»** (), ռեժիսոր Պյոտր Ֆոմենկոյի երրորդ և վերջին։ Նկարահանվել է 1985 թվականին (պրեիերան ԽՍՀՄ-ում կայացել է 1986 թվականի հուլիսին, համաշխարհային պրեմիերան՝ 1987 թվականի մայիսի 28-ին։

## Սյուժե
Ժողովրդական թատրոնի ռեժիսոր Զոյա Պավլովնան (Լյուդմիլա Մակսակովա) զրկվում է իր միակ թոռանը տեսնելու հնարավորությունից։ Նրա հետ կապը վերականգնելու նպատակով երիտասարդ ու հմայիչ տատիկը ենթարկվում է իր բևեռախույզ որդու գերակտիվ երկրպագուհու ճնշմանն ու որոշում է զրուցել իր նախկին հարսի նոր ամուսնո հոր հետ։

## Դերերում
* Լյուդմիլա Մակսակովա – *Զոյա Պավլովնա, ժողովրդական թատրոնի ռեժիսոր*
* Անդրեյ Բոլտնև – *Գերման Սերգեևիչ, նրա նախկին հարսի նոր սկեսրայրը, սառցադաշտի տնօրեն և ֆուտբոլային մրցավար*
* Սերգեյ Նիկիտին – *Սերյոժա, ժողովրդական թատրոնի դերասան*
* Տատյանա Նիկիտինա – *Տանյա, ժողովրդական թատրոնի դերասանուհի*
* Ելենա Կարաջովա – *Դաշա, ժողովրդական թատրոնի քարտուղարուհի*
* Լյուդմիլա Արինինա– *Վերա, ակումբի տնօրեն*
* Լարիսա Ուդովիչենկո – *Լիլյա, Զոյա Պավլովնայի նախկին հարսը Գերման Սերգեևիչի հարսը*
* Լև Պերֆիլով – *Միխալյով, շնով հարևան*
* Վերա Բուռլակովա – *թատրոն մտնող կին *
* Վալերիան Վինոգրադով – *ֆուտբոլային մրցավար*
* Գրիգորի Գուրվիչ – *իրավաբանական խորհրդատու*
* Ելենա Դրոբիշևա – *ուսանողուհի*
* Մուզա Կրեպկոգորսկայա – *հուշարար*
* Վիկտոր Մարկին – *թատրոնի աշխատող*
* Պյոտր Մերկուրև – *դիրիժոր*
* Սերգեյ Տարամաև – *Դաշայի ընկերը*
* Վալենտինա Ուշակովա – *տոմսավաճառ ակումբում*
* Պյոտր Ֆոմենկո – *Պետյա, ժողովրդական թատրոնի դերասան*

## Նկարահանող խումբ
* Սցենարի հեղինակ՝ Էմիլ Բրագինսկի
* Բեմադրող ռեժիսոր՝ Պյոտր Ֆոմենկո
* Օպերատոր՝ Վսևոլոդ Սիմակով
* Կոմպոզիտոր՝ Սերգեյ Նիկիտին
* Երգերի տեքստերի հեղինակ՝ Դմիտրի Սուխարև

## Արձագանքներ և քննադատություն
Վալերի Կիչինը Պյոտր Ֆոմենկոյի ֆիլմի մասին («Российская газета», № 4547 19 դեկտեմբերի, 2007).
«Պյոտր Ֆոմենկոյի բեմադրած կատակերգությունը հիշեցնում է հանդիսատեսի կողմից սիրված Էլդար Ռյազանովի նկարներն արդեն այն պատճառով, որ սցենարը գրել է Էմիլ Բրագինսկին բարի հեքիաթասացը՝ անհագ լուսավոր աշխարհայացքով։ Նրա հերոսուհին՝ ժողովրդական թատրոնի ռեժիսոր Զոյա Պավլովնան, միայնակ է. որդին Անտարկտիդայում է, նրա նախկին կինը թաքցնում է հարազատ թոռնիկն, թույլ չի տալիս հանդիպել։ Այստեղ էլ առաջանում է խճճված կապերի վերամիավորման խորամանկ ծրագիր...»։

## Ծանոթագրություններ

Կատեգորիա:1980-ականների ռուսերեն ֆիլմեր
Կատեգորիա:1985 ֆիլմեր
Կատեգորիա:«Մոսֆիլմ» ստուդիայի ֆիլմեր
Կատեգորիա:Խորհրդային կինոկատակերգություններ
Կատեգորիա:Խորհրդային մելոդրամա ֆիլմեր
Կատեգորիա:Խորհրդային ֆիլմեր
Տուկարամ

ձախից|մինի|307x307փքս|Տուկարամը բարձրանում է Վայկունթհա:
**Տուկարամ** (), հինդուիստացի պոետ, որը գրել է մարաթի լեզվով։ Տուկարամը ծնվել և ապրել է իր կյանքի մեծ մասը մահարաշտրայում գտնվող Դեհու քաղաքում, որը գտնվում է Պունայից ոչ հեռու։ Նրա ծնողների անուններն էին՝ Բոլհոբա և Քանակայ Մորայ։ Այնուամենայնիվ, Տուկարաման հայտնի չէր իր ազգանունով, հնդկաստանում նա առավել հայտնի է որպես «Սանտ Տուկարամ»։ Տուկարամի ծննդյան տարեթվի հետ հստակ ոչ մի տեղեկություն չկա։ Գիտնականները տարբեր հնարավոր տարբերակներ են ասում 1577 թվական, 1598 թվական 1608 և1609 թվական։ Միևնույն ժամանակ, նրա մահվան տարվա վերաբերյալ գրեթե ոչ մի կասկած չկա։ Հայտնի է, որ Տուքարամի առաջին կնոջ անունը Ռախումաբայ էր, նա մահացել է վաղ երիտասարդության  տարիներին։ Տուկարամը երկրորդ անգամ ամուսնացել է Ջիջաբայ անունով մի աղջկա հետ, որը հայտնի է Ավալի անունով, որը երեք որդի է ունեցել Շանթին, Վիտհոբին և Նարայանին։

Հայտնի է, որ Տուկարամը նվիրված էր Վիտհոբային, Կրիշնայի ձևերից մեկը, որի երկրպագությունը լայնորեն տարածված է Մահարաշտրայում։ Տուկարամը մարաթի բանաստեղծական ավանդույթի շարունակողն էր, որի սկիզբը դրեց Նամդևը։ Ըստ ավանդույթի Տուկարաման և Նամդևը մեծարվել են շատ հայտնի բանաստեղծների կողմից։ Այս սրբերի կյանքի մասին տեղեկատվության հիմնական աղբյուրը Մահիպատիի աշխատանքներն են՝ «Բհակտի-վիժայա» և «Բհակտի-լիամրիտա»։

Հանրային քննարկումների ընթացքում Տուկարամը, ավանդույթի համաձայն, իր ելույթների մեջ ավելացրել են պոեզիա ևասմունք։ Տուկարամը իր ստեղծագործության մեջ շատ տարբեր թեմաներ է շոշափել։ Նա ընդգծել է, որ դավանանքի իրական պահանջն է մարդկանց սերը դեպի իրենց երեխաները այլ ոչ թե ծիսական կանոնները, կամ կրոնական կանոնները։ Թուքարամին է վերագրվում մարաթի լեզվի հնագույն ձևով 4500 բանաստեղծությունների ժողովածու (որոնք կոչվում են աբհանգներ)։ Տուկարամի ստեղծագործությունները ներառվել են սիկհների Սուրբ գրքում ՝ «Գուրու Գրանթհ Սահիբ»։

1936 թվականին Տուկարամի կյանքի մասին ֆիլմ նկարահանվեց «Սանթ Թուկարամ»։ Ֆիլմը մեծ հաջողություն է ունեցել Հնդկաստանում և մրցանակ ստացել Վենետիկի 5-րդ կինոփառատոնում։

## Ծանոթագրություններ

## Գրականություն
* 
* 
* 

## Արտաքին հղումներ
* Տուկարամին նվիրված կայք

Կատեգորիա:Բանաստեղծներ այբբենական կարգով
Կատեգորիա:Հնդիկ բանաստեղծներ
Մկրտիչ Մկրտչյան (մանկավարժ)

**Մկրտիչ Գեիմի Մկրտչյան** (), հայ մանկավարժ։ ՀԽՍՀ վաստակավոր ուսուցիչ։ Հայրենական մեծ պատերազմի մասնակից։

## Կենսագրություն
Մկրտիչ Մկրտչյանը ծնվել է 1918 թվականին, Արթիկի շրջանի Պեմզաշեն ավանում։ 1937-1941 թվականներին աշխատել է Պեմզաշենի դպրոցում, դասավանդել հայոց լեզու։

Կարմիր բանակ է զորակոչվել 1941 թվականի հունիսի 22-ին։ Գործող բանակ է մեկնել 1942 թվականի սեպտեմբերին։ Մասնակցել է Հյուսիսային Կովկասի մի շարք քաղաքների ու բնակավայրերի ազատագրման կռիվներին։ Կրտսեր հրամանատարների դասընթացներն ավարտելուց հետո ծառայել է 9-րդ գվարդիական օդային-դեսանտային դիվիզիայում, մարտնչել Բելգորոդի, Պոլտավայի ազատագրման համար։ Բելգորոդի ուղղությամբ մղած մարտերում Մկրտչյանը երկու անգամ վիրավորվել է, բայց մնացել է ռազմաճակատում։ Երրորդ անգամ ծանր վերք է ստացել և Ուֆայում բուժվելուց հետո, 1944 թվականի հունվարին, որպես Հայրենական պատերազմի հաշմանդամ, զորացրվել է բանակից։

1944-1962 թվականներին Մկրտչյանն աշխատել է Արթիկի շրջանի դպրոցներում։ Դասավանդել է հայոց լեզու և գրականություն։ Եղել է դպրոցի ուսմասվար և տնօրեն։ 1962 թվականին տեղափոխվել է Երևան, աշխատել Հայկոոպում որպես ուսումնական հաստատությունների տեսուչ։ 1969 թվականից Երևանի Կառլ Մարքսի անվան պոլիտեխնիկական ինստիտուտում եղել է հայոց լեզվի ամբիոնի ավագ դասախոս։ Մկրտչյանն ավարտել է Երևանի հեռակա մանկավարժական ինստիտուտի լեզվագրական ֆակուլտետը։

Պարգևատրվել է մարտական և աշխատանքային մեդալներով։

## Պարգևներ
* ՀԽՍՀ վաստակավոր ուսուցիչ

## Ծանոթագրություններ

Կատեգորիա:Հայ մանկավարժներ
Կատեգորիա:ՀԽՍՀ վաստակավոր ուսուցիչներ
Կատեգորիա:Հայրենական մեծ պատերազմի հայ մասնակիցներ
Կատեգորիա:Դպրոցի տնօրեններ
Ծովային կյանք (օվկիանարիում, Սինգապուր)

**«Ծովային կյանք» պարկ** (), օվկիանարիում՝ տեղակայված Սինգապուրում, Սենթոսա կղզում։ Այժմ համարվում է ամենամեծն աշխարհում, այս պատվավոր տիտղոսը վերցնելով Ջորջիի օվկիանարիումից (Ատլանտա, ԱՄՆ)։ Պարկը բացվել է 2012 թվականի Նոյեմբերի 22-ին։ Բաղկացած է երկու մասերից. **S.E.A Aquarium** օվկիանարիումից և **Adventure Cove Waterpark** ջրային զվարճանքի պարկից։

## Օվկիանարիում
Օվկիանարիումում, որի ծավալը 45 միլիոն լիտր ծովի ջուր է, կա ավելի քան 800 տեսակի մոտ 100 000 ծովային կենդանիներ։ Օվկիանարիումը բաժանված է 10 բնակելի տարաքների և բաղկացած է 49 ծովային արեալներից։ Կենտրոնական ակվարիումը բաց օվկիանոսային արեալն է, որն ունի աշխարհի ամենամեծ պանորամային դիտման պանելները՝ 36 մետր լայնությամբ և 8,3 մետր բարձրությամբ։ Ակվարիումի այսպիսի չափերն այցելուների համար պետք է ծովի հատակին գտնվելու պատրանք ստեղծեն։

Օվկիանարիումում ներկայացված է մանտաների (կատվաձկների տեսակ) աշխարհի ամենամեծ հավաքածուն, այստեղ նաև կարելի է տեսնել աֆալինա տեսակի դելֆինների (24 առանձյակ), բրոնզագույն մոլոտ ձկների, ճապոնական խեցգետնային սարդերի, ինչպես նաև ծովային կենդանիների այնպիսի հազվադեպ տեսակների, ինչպիսիք են կիթառանման կատվաձկները կամ նաուտիլուս պոմպիլիուսը։ Ի սկզբանե նախատեսված էր օվկիանարիումի մեջ տեղավորել կետանման շնաձկներ, սակայն այս նախագիծը չեղարկվեց դրանց՝ գերության մեջ պահելու դժվարությունների առաջացման պատճառով։

## Ջրային զվարճանքի պարկ
Ջրային զվարճանքի պարկն առաջարկում է վեց ջրային սահոցներ, տարածաշրջանի առաջին հիդրո-մագնիսական հրթիռներ, «երկնագույն ջրի ծովախորշը» և «արկածների գետը» ատրակցիոնը, որն ունի 620 մետր երկարություն և իրենից ներկայացնում է 14 թեմատիկ տեսարաններ արևադարձային ջունգլիների կյանքից։ Պարկում կան նաև արհեստական այրեր և ստորգետնյա ակվարիում։

## Ծանոթագրություններ

## Արտաքին հղումներ
* Օվկիանարիումի պաշտնական կայք
* Սինգապուրում բացվել է աշխարհի ամենամեծ օվկիանարիումը

Կատեգորիա:Կենդանաբանական այգիներ
Կատեգորիա:Սինգապուրի մշակույթ
Կատեգորիա:Սինգապուրի տեսարժան վայրեր
Կատեգորիա:Օվկիանարիումներ
Քաղաք 44

**«Քաղաք 44»** (), 2014 թվականի  լեհական գեղարվեստական կինոնկար, պատերազմական դրամա։ Ֆիլմի պրեմիերան կայացել է 2014 թվականի սեպտեմբերի 19-ին։

## Սյուժե
Ֆիլմում 1944 թվականի Վարշավայի ապստամբության պատմությունը ցուցադրվում է երիտասարդ լեհ Ստեֆան Զավադսկու ճակատագրի միջոցով։ Ապստամբության սկիզբը համընկնում է նրա կյանքի առաջին սիրո հետ։

## Նկարահանումներ
Ֆիլմի արտադրության նախապատրաստական աշխատանքները տևել են 8 տարի։ Դերասանների ընտրությունը տեղի է ունեցել 2012 թվականի դեկտեմբերից մինչև 2013 թվականի մարտ։ Ստեղծողները, ցանկանալով հավաքագրել հասարակությանը դեռ անծանոթ դերասաններ, լսումներ են անցկացրել Սուվալկիում, Բելոստոկում, Լյուբլինում, Վրոցլավում, Կրակովում և Վարշավայում։ Լսումներին մասնակցել է գրեթե յոթ հազար մարդ։ Նկարահանումները սկսվել են 2013 թվականի մայիսի 11-ին և ավարտվել 2013 թվականի օգոստոսի 21-ին։ Նախքան 2014 թվականի սեպտեմբերի 19-ին կինոթատրոններում թողարկվելը, կինոնկարը ցուցադրվել է Ազգային մարզադաշտում հուլիսի 30-ին՝ 15 000 հանդիսատեսի առջև։ Ընդհանուր առմամբ, ֆիլմի ստեղծմանը մասնակցել է շուրջ երեք հազար ստատիստ։ Որպես պատմական հարցերով խորհրդատու հրավիրվել են ապստամբության անմիջական մասնակիցներ։

## Դերերում

## Ծանոթագրություններ

## Արտաքին հղումներ

*  

Կատեգորիա:Լեհական պատմական ֆիլմեր
Կատեգորիա:Լեհական ռազմական ֆիլմեր
Կատեգորիա:Լեհական դրամա ֆիլմեր
Կատեգորիա:2014 ֆիլմեր
Կատեգորիա:Ֆիլմեր, որոնց գործողությունները տեղի են ունենում 1944 թվականին
Մկրտիչ Մկրտչյան (այլ կիրառումներ)

**Մկրտիչ Մկրտչյան** անուն-ազգանունը կարող է վերաբերել հետևյալ անձանց.

* Մկրտիչ Մկրտչյան, արձակագիր, բանաստեղծ, դրամատուրգ, թարգմանիչ, Հայաստանի գրողների միության անդամ։ 
* Մկրտիչ Մկրտչյան, մանկավարժ։ ՀԽՍՀ վաստակավոր ուսուցիչ։ Հայրենական մեծ պատերազմի մասնակից։
* Մկրտիչ Մկրտչյան, ազատամարտիկ, ազգային-ազատագրական երգերի կատարող
Պորտֆելի արդյունավետ սահման

Այն պորտֆելների բազմությունը, որ առաջարկում է առավելագույն սպասվող եկամտաբերություն հաստատուն ռիսկի պառագայում կամ նվազագույն ռիսկ՝ հաստատուն սպասվող եկամտաբերության պարագայում, կոչվում է **պորտֆելի արդյունավետ սահման,** այլ կերպ ասած՝ դրանք Պարետո արդյունավետ պորտֆելնեռի բազմությունը։ Արդյունավետ սահմանից ներքև ընկած պորտֆելները կոչվում են սուբօպտիմալ, քանի որ դրանք չեն ապահովում մաքսիմալ եկամտաբերություն տվյալ ռիսկի համար, նմանապես նաև սահմանից աջ ընկած պորտֆելները։

Ներդրումներ կատարելու ենթադրություններից մեկն այն է, որ ռիսկի ավելի բարձր մակարդակը նշանակում է ավելի բարձր պոտենցիալ եկամտաբերություն:Եվ ընդհակառակը, ցածր ռիսկի դիմող ներդրողները ցածր սպասվող եկամտաբերություն ունեն։ Մարկովիցի տեսության համաձայն կա օպտիմալ պորտֆոլիո, որը կարող է նախագծվել ռիսկի և եկամտի միջև կատարյալ հավասարակշռությամբ։ Օպտիմալ պորտֆելը պարզապես չի պարունակում առավելագույն պոտենցիալ եկամտաբերությամբ կամ ցածր ռիսկային արժեթղթերով արժեթղթեր։ Այն նպատակ ունի հավասարակշռել առավելագույն հավանական եկամտաբերությամբ արժեթղթերը հաստատուն ռիսկի աստիճանի հետ կամ  ռիսկի ամենացածր աստիճանի հետ `տվյալ եկամտի որոշակի մակարդակի համար։ Ռիսկի սյուժեի և սպասվող եկամտի կետերը, որտեղ ընկած են օպտիմալ պորտֆելները, հայտնի են որպես արդյունավետ սահման։

Ենթադրենք՝ ռիսկ փնտրող ներդրողը ներդրումներն ընտրելու համար օգտագործում է արդյունավետ սահմանը։ Ներդրողը կընտրեր արժեթղթեր, որոնք ընկած են արդյունավետ սահմանի աջ կողմում։ Արդյունավետ սահմանի աջ սահմանը ներառում է արժեթղթեր, որոնք ակնկալվում է, որ կունենան ռիսկի բարձր աստիճան, զուգորդված բարձր սպասվող եկամտաբերությամբ, ինչը հարմար է բարձր ռիսկայնությամբ հանդուրժող ներդրողների համար։ Եվ ընդհակառակը, արժեթղթերը, որոնք ընկած են արդյունավետ սահմանի ձախ կողմում, հարմար կլինեն ռիսկից խուսափող ներդրողների համար։

## Ծանոթագրություններ
Իոնացման ազդեցությունը բջիջների վրա

Իոնացնող ճառագայթումը մակածում է բարդ  բջջային պատասխան` գենոմային անկայունություն, ինչպես ճառագայթված, այնպես էլ չճառագայթված բջիջներում (‹‹դիտորդի›› էֆեկտ), որոնք ստանում են մոլեկուլային ազդակներ ճառագայթված բջիջներից։ Ճառագայթմամբ մակածված իոնացումը կարող է ազդել ուղղակիորեն  բջջի տարբեր մոլեկուլների վրա, կամ անուղղակիորեն` ջրի մոլեկուլների վրա` առաջացնելով ակտիվ ռադիկալներ։ Ռադիկալները փոխազդում են հարևան մոլեկուլների հետ շատ կարճ ժամանակահատվածում, ինչի հետևանքով խզվում են քիմիական կապերը, կամ տեղի է ունենում փոխազդող մոլեկուլների օքսիդացում։ Ուղղակի ազդեցության էֆեկտները դրսևորվում են իոնացնող ճառագայթման և ԴՆԹ-ի անմիջական փոխազդեցության  հետևանքով։ Անուղղակի ազդեցության էֆեկտները դրսևորվում են իոնացնող ճառագայթման ազդեցությամբ առաջացած ակտիվ ռադիկալների և ԴՆԹ-ի փոխազդեցության հետևանքով։ Բջիջներում իոնացման գլխավոր էֆեկտը ԴՆԹ-ի շղթաների կտրվածքներն են։ Քանի որ ԴՆԹ-ն կոմպլեմենտար կերպով միմյանց միացած երկշղթա մոլեկուլ է, ապա կտրվածքները լինում են միաշղթա կամ երկշղթա։ Միաշղթա կտրվածքների մեծ մասը վերականգնվում են, քանի որ ԴՆԹ-ի չվնասված շղթան հանդիսանում է մատրիցա վնասված շղթայի վերականգնման համար։ Երկշղթա վնասվածքների դեպքում,  վերականգնումը դժվարությամբ է տեղի ունենում, որի հետևանքով խզված շղթաները կարող են միանալ որոշ սխալներով։ Այսպիսի սխալով ԴՆԹ-ի վերականգնման արդյունքում առաջանում են մուտացիաներ, քրոմոսոմային խաթարումներ կամ էլ բջջի մահԹՀ
«Գրեմմի» 63-րդ մրցանակաբաշխություն

**«Գրեմմի» 63-րդ ամենամյա մրցանակաբաշխությունը** տեղի է ունենալու 2021 թվականի մարտի 15-ին։ Այն ճանաչելու է 2019 թվականի սեպտեմբերի 1-ից մինչև 2020 թվականի օգոստոսի 31-ն ընկած ժամանակահատվածում թողարկված լավագույն ձայնագրությունները և ստեղծագործությունները, ինչպես նաև լավագույն կատարողներին։ Անվանակարգերը հայտարարվելու են 2020 թվականի նոյեմբերի 24-ին Ձայնագրման ակադեմիայի նախագահ և գլխավոր տնօրեն Հարվի Մեյսոն կրտսերի կողմից՝ վիրտուալ ուղիղ հեռարձակման ժամանակ։

## Փոփոխություններ անվանակարգերում
2021 թվականի արարողության համար ակադեմիան հայտարարել է տարբեր անվանակարգերի և կանոնների փոփոխությունների մասին․

* «Լավագույն քաղաքային ժամանակակից ալբոմ» անվանակարգը վերանվանել է «Լավագույն պրոգրեսիվ ռիթմ ընդ բլյուզ ալբոմ»
*«Լավագույն ռեփ/սանգ ելույթ» անվանակարգը վերանվանել է «Լավագույն մեղեդային ռեփ ելույթ»
*«Լավագույն լատինական փոփ ալբոմ» անվանակարգը վերանվանել է «Լավագույն լատինական կամ քաղաքային ալբոմ», իսկ «Լատինական ռոք, քաղաքային կամ ալտերնատիվ ալբոմ» անվանակարգը վերանվանել է «Լավագույն լատինական ռոք կամ ալտերնատիվ ալբոմ»
*«Լավագույն համաշխարհային երաժշտական ալբոմ» անվանակարգը վերանվանել է «Լավագույն գլոբալ երաժշտական ալբոմ»
*«Լավագույն նոր արտիստ» անվանակարգից հեռացվել է առավելագույն թողարկումների թիվը։

## Հաղթողներ և անվանակարգորդներ
### Ընդհանուր ոլորտ

**[[Գրեմմի տարվա ձայնագրության համար|Տարվա ձայնագրություն]]**
* «Black Parade» – Բիյոնսե
* «Colors» – Black Pumas
* «Rockstar» – DaBaby՝ Roddy Ricch-ի մասնակցությամբ
* «Say So» – Doja Cat
* «Everything I Wanted » – Բիլլի Այլիշ
* «Don't Start Now » – Դուա Լիպա
* «Circles» – Post Malone
* «Savage» – Megan Thee Stallion ՝ Բիյոնսեի մասնակցությամբ

**[[Գրեմմի տարվա ալբոմի համար|Տարվա ալբոմ]]**

* *Chilombo* – Ջենե Այքո
* *Black Pumas* (Deluxe Edition) – Black Pumas
* *Everyday Life* – Coldplay
* *Djesse Vol. 3* – Ջեյքոբ Քոլյեր
* *Women in Music Pt. III* – Haim
* *[[Future Nostalgia]]* – Դուա Լիպա
* *[[Hollywood's Bleeding]]* – Post Malone
* *[[Folklore]]* – Թեյլոր Սվիֆթ

**[[Գրեմմի տարվա երգի համար|Տարվա երգ]]**
* «Black Parade»
**Երգի հեղինակներ՝ Դենիսիա Էնդրյուս, Բիյոնսե, Ստիվեն Բրեյ, Շոն Քարթեր, Բրիթանի Քոնի, Դերեկ Ջեյմս Դիքսի, Աքիլ Քինգ, Քիմ «Քեյդենս» Կրիսյուկ և Ռիքի «Քեյսո» Թայս (Բիյոնսե)
* «The Box» 
**Երգի հեղինակներ՝ Սեմյուել Գլոուդ և Ռոդրիկ Մուր (Roddy Ricch)
* «Cardigan» 
**Երգի հեղինակներ՝ Աարոն Դեսներ և Թեյլոր Սվիֆթ (Թեյլոր Սվիֆթ)
* «Circles» 
**Երգի հեղինակներ՝ Լուիս Բել, Ադամ Ֆինի, Քաան Գունեսբերկ, Օսթին Փոստ և Բիլի Ուոլշ (Post Malone)
* «Don't Start Now» 
**Երգի հեղինակներ՝ Քերոլայն Էյլին, Յան Քըրքպատրիկ, Դուա Լիպա և Էմիլի Ուորեն (Դուա Լիպա)
* «Everything I Wanted »
**Երգի հեղինակներ՝ Բիլլի Այլիշ Օ'Քոնել և Ֆինիս Օ'Քոնել (Բիլլի Այլիշ)
* «I Can't Breathe» 
**Երգի հեղինակներ՝ Դերնսթ Էմայլ II, H.E.R. և Թիարա Թոմաս (H.E.R.)
* «If the World Was Ending»
**Երգի հեղինակներ՝ Ջուլիա Մայքլզ, ՋեյՓի Սաքս (ՋեյՓի Սաքս՝ Ջուլիա Մայքլզի մասնակցությամբ)

**[[Գրեմմի լավագույն նոր արտիստի համար|Լավագույն նոր արտիստ]]**
* Ֆիբի Բրիջերս
* Ինգրիդ Անդրես
* Doja Cat
* Kaytranada
* Megan Thee Stallion
* Նոա Սայրուս
* Chika
* D Smoke

## Ծանոթագրություններ

## Արտաքին հղումներ
* Պաշտոնական կայք

Կատեգորիա:Գրեմմիի արարողություններ
Էժենի Սյոդերբերգ

**Էժենի «Եվգենիա» Սյոդերբերգ** (, ծննդյամբ՝ Հենիա Ռիվկինա,  ), շվեդ և ամերիկացի գրող ու լրագրող։ Նա գրել է վեպեր և պատմություններ կանանց և երեխաների համար։

## Կենսագրություն
Ծնվել է 1903 թվականին գերմանական Հայդելբերգ քաղաքում, որտեղ նրա հայրը, ծնունդով Գոմելից, Շոլոմ-Շենդեր Վոլֆովիչ Ռիվկինը (Ռիվկին, 1878-1930) այդ ժամանակ Հայդելբերգի համալսարանում փիլիսոփայություն էր ուսումնասիրում։ 1902 թվականի հուլիսի 4-ին Գոմելում նա ամուսնացավ Ֆրիդա Նաֆտոլևնա Պերելմանի (Ֆրիդա Ռիվկին, 1881-1944) հետ, ծագումով Կոբրինից։ 1905 թվականին ընտանիքն ապրում էր Շերստինում, ապա՝ Գոմելում, իսկ 1912 թվականին հաստատվեց Ստոկհոլմում։ Ռիվկինի տունը Ստոկհոլմում դարձել էր մեծ թվով գրական գործիչների գրավչության կենտրոնը ոչ միայն Շվեդիայում, այլ ամբողջ Սկանդինավիայում։ Եվգենիային խրախուսում էր հայրը, որը փիլիսոփայությամբ էր զբաղվում և ռուսերեն ու իդիշ լեզվով պատմվածքներ գրում։

Եվգենիայի կրտսեր եղբայրը նույնպես հետևեց հոր օրինակին և սկսեց գրել, իր շուրջը հավաքելով շվեդ երիտասարդ գրողների մի ամբողջ խմբի, որոնց թվում էին՝ Գուննար Էկելյոֆը, Հարրի Մարտինսոնը, Կարին Բոյեն, Էբի Լինդեն և ուրիշներ։ Նրանք բոլորը որպես խմբագիր և գրող համագործակցում էին ավանգարդային շվեդական Spektrum ամսագրի հետ, որի լուսանկարչական նկարազարդումները կատարում էր Եվգենիայի քույրը՝ Աննան։

Եվգենիան շուտով սկսեց պատմություններ գրել և գումար վաստակել որպես խմբագիր, լրագրող և թերթի թղթակից։ Իր առաջին գրական հաջողությանը նա հասավ 1930 թվականին՝ Studentfabriken (Ուսանողական  ֆաբրիկա) վեպի տպագրությունից հետո։ Աշխատանքը թարգմանվեց տասնչորս լեզուներով և էկրանարկվեց։ 1928 թվականին նա ամուսնացավ երիտասարդ գրող Միքայել Սյոդերբերգի՝ գրող Յալմար Սյոդերբերգի որդու հետ։ Սակայն  ամուսնությունը կարճ տևեց. ամուսինը մահացավ 1931 թվականին։ Եվգենիան շարունակեց լավ հարաբերություններ պահպանել նրա ընտանիքի հետ։

1940 թվականին նա տեղափոխվեց Միացյալ Նահանգներ որպես սկանդինավյան մի քանի թերթերի թղթակից, 1941 թվականին ամուսնացավ հայտնի արվեստի դիլեր և գիտնական Հյուգո Պերլի հետ։ ԱՄՆ քաղաքացիություն ընդունելուց հետո նա շարունակեց զբաղվել լրագրությամբ, թատրոնով, երաժշտությամբ և արվեստով։ 1965 թվականին Ամերիկայում նա հրատարակեց քննադատների կողմից  դրականորեն գնահատված Min Son är Min գիրքը։

Գրողը մահացել է 1973 թվականի հունվարին, վաթսունինը տարեկան հասակում։

## Մատենագիտություն
*  1933 - Kulturen i Sovjet (Խորհրդային Միության մշակույթ)
*  1936 - Studentfabriken: roman (Ուսանողական ֆաբրիկա)
*  1947 - Med bästa avsikt: roman (Լավագույն մտադրություններ)
*  1961 - Mokihana bor på Hawaii (Մոկիհանան ապրում է Հավայան կղզիներում)
*  1962 - Մոկիհանա (Մոկիհանա)
*  1962 - Հավայան կղզիներ (Հավայան կղզիներ)
*  1965 - Min son är min (Իմ որդին իմն է)
*  1970 - «Kollektivet kring Spektrum» (Սպեկտրում ժողովածու)։ Bonniers, գրական ամսագիր1970 թիվ 8

## Ծանոթագրություններ

## Արտաքին հղումներ
* 
* 

Կատեգորիա:20-րդ դարի ամերիկացի կին գրողներ
Կատեգորիա:Ամերիկացի գրողներ
Կատեգորիա:Ամերիկացի թարգմանիչներ
Կատեգորիա:Ամերիկացի լրագրողներ
Կատեգորիա:Ամերիկացի կին վիպասաններ
Կատեգորիա:Ամերիկացի վիպասաններ
Կատեգորիա:Շվեդ լրագրողներ
Կատեգորիա:Շվեդ կին գրողներ
Քումիհո

thumb|right|220 px
**Քումիհո** (, 구` ինը, 미՝ պոչ, 호՝ աղվես), 
կորեական դիցաբանության արարած, իրենից ներկայացնում է կին-դարձվոր, որը կարող է վերածվել ինը պոչանի աղվեսի։ Այս էակի մասին լեգենդները տարածվել են Արևելյան Ասիայի շատ շրջաններում (Ճապոնիայում՝ կիցունե)։

## Ընդհանուր նկարագրություն
Լեգենդների մեծ մասի համաձայն՝ քումիհո կարող է դառնալ ցանկացած աղվես, որը կարողանում է ապրել հազար տարի։ Դրանից հետո աղվեսը ունենում է գեղեցիկ աղջկա վերածվելու ունակություն, որը լեգենդներում գրեթե միշտ բացասական դեր է խաղում, հաճախ գայթակղելով տղամարդկանց, ապա սպանելով նրանց և ուտելով նրանց սիրտը կամ լյարդը։ Որոշ լեգենդներում նշվում է, որ քումիհոյի իրական էությունը կարելի է տեսնել միայն այն դեպքում, եթե նրա վրայից հանվեն բոլոր հագուստները, ինչպես նաև, որ քումիհոյի կերպարում կանայք միշտ ագրեսիվ կերպով արձագանքում են որսորդական շներին, որոնք աղվեսի հոտ ունեն, քանի որ քումիխոյի էությունը դեռևս մնում է աղվես։

Որոշ վաղ չինական լեգենդներում քումիհոն երբեմն պատկերվում է որպես մարդասիրական օգնական կամ միամիտ կերպար, բայց հետագա լեգենդներում նա գրեթե միշտ պատկերվում է որպես վախկոտ և թշնամական դաևձվոր։ Սպանելուց բացի, քումիհոյին հաճախ հանձնարարվում է մահացածների սրտերը ուտողի դերը՝ գիշերը շրջելով գերեզմանոցներում։

Ըստ լեգենդների՝ քումիհոն կարող է վերածվել մարդու, եթե կատարի երեք պայմաններից գոնե մեկը։ Նա հազարավոր օրերի ընթացքում պետք է զերծ կմնա դիակներ ուտելուց և մարդկանց սպանելուց։ Մարդը, որը նրան ճանաչել է որպես քումիհո, պետք է տասը տարի ոչ ոքի չպատմի այդ մասին։ Քումիհոն պետք է ուտի հազարավոր տղամարդկանց լյարդը հազար տարվա ընթացքում։

## Ծանոթագրություններ

Կատեգորիա:Դիցաբանական կենդանիներ
Կատեգորիա:Դիցաբանական էակներ
Հարկադրում

[մինի|[Պիտեր Բրեյգել Կրտսեր, «Հաչկահավաքը» 1621]]
**Հարկադրում**, օրենքով սահմանված կարգով գանձվող հարկերի և տուրքերի ամբողջություն։

## Սահմանում
Ըստ «Սովետական մեծ հանրագիտարանի»` հարկադրումը մակրոտնտեսական տեսանկյունից ՀՆԱ-ի վերաբաշխման գործընթաց է` պետության կողմից ֆինանսական միջոցների ձևավորման համար անհրաժեշտ հասարակական բարիքների (ազգային պաշտպանության ծառայություններ, հասարակական կարգի, դատական համակարգի և այլոց պաշտպանություն) մատուցում, իսկ միկրոտնտեսական տեսանկյունից` հարկ վճարողի կողմից բյուջեում օրենքով սահմանված հաշվարկներ և վճարումներ կատարելու գործընթաց (ֆիզիկական անձ կամ կազմակերպություն)։

## Պատմություն
Մ.թ.ա. 7-6-րդ դարերում Հին Հունաստանում եկամտի վրա հարկեր էին դնում` եկամտի 1/10-ի կամ 1/20-ի չափով։

## Հարկադրման սկզբունքներ
Հարկադրման հիմնական սկզբունքներն են.
* *արդարության սկզբունք* (համընդհանուր հարկի և հարկային բեռի համաչափ բաշխումը հարկատուների շրջանում` եկամտի համապատասխանությամբ),
* *ճշգրտության սկզբունք* (հարկատուն նախապես տեղյակ է հարկի գումարի, եղանակի և վճարման ժամանակի մասին),
* *հարմարության սկզբունք* (հարկադրումը հարմար է հարկատուին գանձելու և ժամանակին կազմակերպելու դեպքում),
* *շահավետության սկզբունք* (հարկերի հավաքագրման ծախսերը պետք է լինեն նվազագույն),
* *չեզոքության սկզբունք* (հարկադրումը չեզոք է օրինական տնտեսական գործունեության հարաբերությունների ձևերում և մեթոդներում),
* *միապատիկ հարկադրման սկզբունք* (նույն օբյեկտը ենթակա է մեկ տեսակի հարկման  և միայն մեկ անգամ` յուրաքանչյուր ժամանակահատվածում),
* *միասնականության սկզբունք* (ամբողջ երկրում և նույն կարգի բոլոր իրավաբանական և ֆիզիկական անձանց համար),
* *չափավորության սկզբունք* (հարկադրումը համարժեք է հարկատուի եկամտին և` որպես տնտեսվարող սուբյեկտ, չի հանգեցնում ինքնալիկվիդացման),
* *բյուջետային ֆեդերալիզմ* (սահմանում է հստակ հարկային լիազորություններ կառավարման տարբեր մակարդակների միջև)։

## Հարկադրման տեսակներ
Առանձնացնում են հարկադրման հետևյալ տեսակները.
* *եկամտային հարկադրում*, երբ հարկման օբյեկտը տնտեսական գործակալի եկամուտն է (եկամտահարկ, շահութահարկ, գյուղատնտեսական հարկ, պարզեցված համակարգի տակ գտնվող հարկ, պարտադիր, միասնական եկամտահարկ),
* *գույքային հարկադրում*, երբ հարկման օբյեկտը գույքն է (անշարժ գույքի հարկ, ընկերության կապիտալի հարկ, սեփականության իրավունքի փոխանցման հարկ),
* *սպառողական հարկադրում*, երբ հարկման օբյեկտը սպառողն է, այլ ոչ թե հարկատուն (ավելացված արժեքի հարկ, ակցիզային հարկեր և մաքսատուրքեր)։ 
Բացի այդ, հարկադրումը լինում է.
* *պրոգրեսիվ* (հարկման բազայի աճի հետ մեկտեղ հարկային տոկոսադրույքը աճում է),
* *համամասնական* (հարկի դրույքաչափի անփոփոխություն` հարկման բազայի աճով կամ նվազմամբ),
* *ռեգրեսիվ* (հարկման բազայի աճի դեպքում հարկային տոկոսադրույքը նվազում է)։

## Ծանոթագրություններ

Կատեգորիա:Հաշվապահություն
Կատեգորիա:Հարկում
Կատեգորիա:Հարկումը Հայաստանում
Կաարինա Մուլտիալա

**Կաարինա Մուլտիալա** (, ), ըստ հայտնի փաստաթղթերի Ֆինլանդիայում առաջին կին վաճառականն ու ձեռնարկատերը։ Բնակվել է Վիբորգում, եղել է քաղաքաբնակ Էրկկի Մուլտիալայի այրին։ Իր սեփական նավերով առևտուր է արել տարբեր քաղաքների հետ, եղել է քաղաքի ամենահարուստ բնակիչներից մեկը։

1549 թվականին ընդգրկվել է Վիբորգի ամենահարուստ քաղաքաբնակների շարքում։ 1551 թվականին, ըստ մաքսային փաստաթղթերի, եղել է մի քանի նավերի սեփականատեր։ 1560-ականների սկզբին Մուլտիալան շարունակել է մնալ այն քաղաքացիների ցուցակում, որոնք զբաղվել են առևտրով և նավերի սեփականատերեր են եղել։

16-րդ դարի կեսերին Վիբորգից հիմնականում արտահանել են խեժ, կարագ, ձուկ և կտավատ, ներմուծել աղ, կտոր, մետաքս, հացահատիկ և պղինձ։ Հայտնի է, որ Կաարինա Մուլտիալա ակտիվ առևտուր է արել Հանզայի միության կազմի մեջ մտնող Ռեվելի (Տալլին) հետ, իսկ 1561 թվականին նա հավատարմության երդում է տվել շվեդական թագավորին։ Ինչպես հաճախ է պատահել այդ տարիներին, վաճառականների ձեռնարկատիրական նախաձեռնությունները հաճախ հակասության մեջ է մտել պետության շահերի հետ, և երբ արգելք է դրվել Վիբորգի և Ֆիննական ծոցի հարավային ափի քաղաքների հետ առևտրի վրա, Կաարինա Մուլտիալան դարձել է այդ արգելքը խախտողներից մեկը։ 1563 թվականին նա, ինչպես նաև մի քանի այլ վաճառականներ, տուգանվել են քառասուն մարկով՝ Նարվայի հետ առևտրի համար (որը այդ ժամանակ գտնվում էր Ռուսական կայսրության զորքերի վերահսկողության տակ, 1558 թվականին այն գրավվել էր Լիվոնյան պատերազմի հենց սկզբում)։

Կաարինա Մուլտիալայի կյանքի գեղարվեստական նկարագրությունը ներկայացրել է ֆինն գրող Կաարի Ուտրիոն՝  վեպում («Կալվածատեր և գեղեցկուհի Քրիստինան»), որը տպագրվել է 1968 թվականին։ Վեպի գլխավոր հերոսին գնահատում և հարգում են ինչպես քաղաքաբնակները, այնպես էլ մյուս վաճառականները, բացի այդ, նա միաժամանակ համարվում էր բարյացակամ և փորձառու բուսաբույժ։

## Ծանոթագրություններ

## Արտաքին հղումներ
* 
* 

Կատեգորիա:Վիբորգի տնտեսություն
Կատեգորիա:Վաճառականներ
Կատեգորիա:Ֆինն ձեռներեցներ
Կատեգորիա:Վիբորգի վաճառականներ
Կատեգորիա:Շվեդ գործարարներ
Կատեգորիա:Բնօրինակում անաղբյուր հոդվածներ
Իլգար Միրզաև

**Իլգար Անզոր օկլի Միրզաև** (, ), Ադրբեջանի զինված ուժերի գնդապետ, 2020 թվականի Թովուզի ուղղությամբ մարտերի նահատակ։

## Կենսագրություն
Իլգար Միրզաևը ծնվել է 1973 թվականի մայիսի 8-ին Գարդաբանի քաղաքում։ Ավարտել է միջնակարգ դպրոցը 1990 թվականին։ 1991 թվականին նա ընդունվել է Հեյդար Ալիևի անվան բարձրագույն ռազմական դպրոց։ 1995 թվականին ռազմական դպրոցն ավարտելուց հետո նա իր ծառայությունը սկսել է լեյտենանտի կոչումով։

2003-2005 թվականներին սովորել է ԱՀ Զինված ուժերի ռազմական ակադեմիայում։ Նա տարբեր տարիներին ծառայել է Բաքվում, Գյանջայում, Նախիջևան, Բեյլագանում, Գորանբոյում և Շամքիրում։

2016 թվականին նա պարգևատրվել է «Հայրենիքին մատուցած ծառայության համար» 2-րդ և 3-րդ աստիճանի մեդալներով ՝ Ապրիլյան մարտերի ընթացքում կատարած սխրանքի համար։ 2018 թվականին նա պարգևատրվել է Ադրբեջանի բանակի 100-ամյակի մեդալով և ստացել գնդապետի կոչում։ 2019 թվականի փետրվարի 23-ին նա նշանակվել է 3-րդ բանակային կորպուսի հրետանու պետ։

Ադրբեջանի զինված ուժերի գնդապետ Իլգար Միրզաևը նահատակվել է 2020 թվականի հուլիսի 14-ին ՝ Թովուզի ուղղությամբ մարտերի ընթացքում։

## Ծանոթագրություններ
Ջեյմս Դեշներ

**Ջեյմս Դեշներ** (, ), ամերիկացի գրող։

## Կենսագրություն
Ջեյմս Դեշները ծնվել է ԱՄՆ-ի Օստիլ քաղաքում 1972 թվականին՝ դառնալով ընտանիքում վեց երեխաներից մեկը։ Մանկության տարիներից ի վեր Ջեյմսը երազել է զբաղվել գրականությամբ։ Ջեյմսի ծնողները հին գրամեքենա են ունեցել, որով նա առաջին անգամ փորձել է գրել, սակայն դրանով զբաղվել է միայն որպես հոբբի։ Դպրոցն ավարտելուց հետո Ջեյմսն ընդունվել է Բրիգամ Յանգի համալսարան, որտեղ ստացել է մագիստրոսի աստիճան հաշվապահական հաշվառման բնագավաում։ Նախքան գրողի կարիերային նվիրվելն աշխատել է ֆինանսների բնագավառում, բայց ի վերջո գրականության նկատմամբ սերը հաղթել է։

2003 թվականից ի վեր Ջեյմսը պարբերաբար գրքեր է գրել երեխաների և դեռահասների համար ֆանտազիայի ժանրում։ Նրա ամենահանրաճանաչ վեպը՝ «Լաբիրինթոսում վազողը», որով սկսվում է համանուն շարքը, գրված է ավելի հասուն լսարանի համար (Young Adult)։ Շարքը պատմում է մի խումբ դեռահասների մասին, որոնք անհասկանալի պատճառներով հայտնվել տարօրինակ լաբիրինթոսում, որը բնակեցված է սարսափելի արարածներով։

2012 թվականին հեղինակը սկսել է «Infinity Ring» միջհեղինակային շարքը, որն իր կառուցվածքով հիշեցնում է Ռիք Ռիորդանի «39 բանալի» երկը։ Դեշների «The Mortality Doctrine» շարքի առաջին վեպը լույս է տեսել 2013 թվականի հոկտեմբերին․ դրանում հեղինակը պատմում է կիբեռաշխարհի մասին։

Ստեղծագործական գործընթացից ազատ ժամանակ Ջեյմսը սիրում է ընթերցել, դիտել ֆիլմեր և հեռուստաշոուներ, դահուկներով սահել։ Թվարկվածները կարող են ոգեշնչել նրան ստեղծագործելու համար. օրինակ՝ «Լաբիրինթոսում վազողը» գրվել է Օրսոն Սքոթ Քարդի «Էնդերի խաղը» և Վիլյամ Գոլդինգի «Ճանճերի տերը» երկերի  ուժեղ ազդեցության ներքո։ Ամեն անգամ, երբ Ջեյմսը հաղթահարում է ստեղծագործական ճգնաժամը, նա ընդմիջում է վերցնում ֆիլմի դիտման կամ գրքի ընթերցանության համար։

Ներկայումս Ջեյմս Դեշները ապրում է Յուտայի Ժայռոտ լեռներում իր ընտանիքի հետ և շարունակում է գրել։ 
մինի|Ջեյմս Դեշները, Ուիլլ Փոուլթերը և Դիլան Օ'Բրայեն

## Մատենագրություն
### «Ջիմի Ֆինչերի սագա» («Jimmy Fincher Saga»)
* A Door In The Woods (2003)
* A Gift Of Ice (2004)
* The Tower of Air (2004)
* War of the Black Curtain (2005)

### «Լաբիրինթոսում վազողը» («The Maze Runner»)
* Լաբիրինթոսում վազողը (2009) 
* Փորձություն կրակի հետ (2010) 
* Մահվան դեղ (2011) 
* Ընդհանուր սպառնալիք (2012) 
* Տենդի կոդ (2016)

### «Տասներեքերորդ իրականություն» շարք («The 13th Reality»)
* Տարօրինակ նամակների արխիվ (2008)
* Մութ անվերջության որս (2009) 
* Կոտրված հույսի սայր (2010) 
* Որոտի ու խավարի անդունդ (2013)

### «Անսահմանության օղակ» շարք  («The Infinity Ring»)
* Ապստամբություն ժամանակի մեջ (2012)
* Son of Zeus (2014)

### «Մահացության դոկտրինա» («The Mortality Doctrine»)
* Մահացու խաղ (2013)
* Մտքի գերիշխանություն (2014) 
* Կյանքերի խաղ (The Game of Lives, 2015)

## Էկրանավորում
* Լաբիրինթոսում վազողը (2014)
* Լաբիրինթոսում վազողը։ Փորձություն կրակով (2015) 
* Լաբիրինթոսում վազողը։ Մահվան դեղ (2018)

## Ծանոթագրություններ

## Արտաքին հղումներ
* Գրողի պաշտոնական կայքը

Կատեգորիա:Ամերիկացի գրողներ
Կատեգորիա:Ամերիկացի մանկագիրներ
Կատեգորիա:Ամերիկացի ֆանտաստ գրողներ
Ռոբինզոն Կրուզոյի հետագա արկածները

«**Ռոբինզոն Կրուզոյի հետագա արկածները**», Դանիել Դեֆոյի՝ Ռոբինզոն Կրուզոյի մասին պատմող առաջին գրքի շարունակությունը։ Գրքի ամբողջական վերնագիրն է՝ «Ռոբինզոն Կրուզոյի հետագա արկածները, որոնք կազմում են նրա կյանքի երկրորդ և վերջին մասը, և որն ընդգրկում է երեք աշխարհամասերով նրա ճանապարհորդությունների շարադրանքը՝ գրված նրա կողմից»։ Գիրքն առաջին անգամ հրատարակվել է 1719 թվականին առաջին մասի հետ միասին, քանի որ Դեֆոն դրանք գրել է միաժամանակ։

Ենթադրվում է, որ այս պատմությունը մասամբ հիմնված է Մոսկվայի դեսպանատան քարտուղար Ադամ Բրանդի օրագրի վրա, որը մանրամասն նկարագրում է դեսպանատան ուղևորությունը Մոսկվայից Պեկին 1693 թվականից մինչև 1695 թվականը։

## Սյուժե
Գրքում Ռոբինզոնը, վերադառնալով Անգլիա և հարստանալով, սկսում է ապրել չափավոր կյանքով։ 1694 թվականի հունվարին նա սարքավորում է նավը և Ուրբաթի հետ նորից մեկնում իր կղզի։ Այնտեղ նա գտնում է վերաբնակների մեծաթիվ գաղութ (մոտ 70 մարդ), բարեփոխումներ է իրականացնում։  Վայրենիների հետ բախումներից մեկում ուրբաթ օրը զոհվում է։  Առևտրային գործերով հասնելով Հարավարևելյան Ասիայի ափերին՝ Ռոբինզոնը ստիպված է Եվրոպա հասնել՝ անցնելով ամբողջ Ռուսաստանով և Սիբիրով (այն ժամանակվա աշխարհագրագետների պատկերացումներին համապատասխան՝ կոչվում է «Մեծ Տարտարիա»)։ Մասնավորապես, նա 8 ամսվա ընթացքում նա սպասում է ձմեռվա անցնելուն Տոբոլսկում։ 1704 թվականի ամռանը Կրուզոն հասնում է Արխանգելսկ և մեկնում Անգլիա՝ Լոնդոն ժամանելով 1705 թվականի հունվարին 72 տարեկանում։ Գրքի իրադարձությունները ձգվում են շուրջ 11 տարի։

Գիրքը պարունակում է Չինաստանի և Սիբիրի նկարագրությունները, որոնք, որպես կանոն, հորինված են և քիչ հավաստի։ Նշվում են այնպիսի քաղաքներ, ինչպիսիք են Տյումենը, Սոլիկամսկը, Ենիսեյսկը, Ներչինսկը, ինչպես նաև գոյություն չունեցող մի շարք բնակավայրեր։

## Ծանոթագրություններ

## Արտաքին հղումներ
* Расшифровка маршрута путешествия Робинзона Крузо по России
* Отсканированное 1-e издание романа на Google Books
* 

Կատեգորիա:1719 վեպեր
Կատեգորիա:Անգլերեն գրականություն
Կատեգորիա:Անգլերեն գրքեր
Կատեգորիա:Անգլերեն վեպեր
Կատեգորիա:Արկածային վեպեր
Կատեգորիա:Դանիել Դեֆոյի ստեղծագործություններ
Աշունը դեռ հեռու է

**«Աշունը դեռ հեռու է»** (), ռեժիսոր Ալոիզ Բրենչի գեղարվեստական ֆիլմը, որը նկարահանվել է Զիգմունդ Սկուինշի *«Կոլումբոսի թոռները»* վիպակի հիման վրա 1964 թվականին։ Ֆիլմի այլ անվանումն է՝ *«Պատմություն մի սիրո մասին»*։ Ֆիլմի պրեմիերան կայացել է 1965 թվականի օգոստոսին Ռիգայում և 1966 թվականի փետրվարի 14-ին Մոսկվայում։

## Սյուժե
Երիտասարդ ու գեղեցիկ աղջիկը պետք է ընտրի իր սրտի երկու հավակնորդներից մեկին։ Յուդիտեն ունի հրապուրիչ հնարավորություն՝ թաքնվել կազմակերպված կենցաղի աշխարհում, որը կտա երիտասարդ գիտությունների թեկնածու Շումսկու հետ միությունը։ Այնուամենայնիվ, նա հեռանում է Ռոլանդից և ընտրում անհայտությունը ի դեմս իր նախկին դպրոցական ընկերոջ՝ ռոմանտիկ նկարիչ Լիպստի։

## Դերերում
* Ռենատե Ստուրմանե – *Յուդիտե* (կրկնօրինակում է Մարիա Վինոգրադովան)
* Վիեստուր Ռենդինեքս – *Լիպստ* (կրկնօրինակում է Վլադիմիր Պրոկոֆևը)
* Խարի Լիեպինշ – *Ռոլադ Շումսկի* (կրկնօրինակում է Ալեքսանդր Ֆրիդենտալը)
* Բ. Պովիլայտիս – *Ուգիս* (կրկնօրինակում է Վլադիմիր Ֆերապոնտովը)
* Ուլդիս Պուցիտիս – *Ռոբիս* (կրկնօրինակում է Ռոդիոն Գորդիենկոն)
* Ինտս Բուրանս – *Կազիս* (կրկնօրինակում է Վլադիմիր Ցիբինը)
* Լոլիտա Պլոցինյա – *Իյա* (կրկնօրինակում է Ե. Շելապենկո)
* Լիգիտա Դևիցա – *Վիա* (կրկնօրինակում է Զոյա Տոլբուզինան)
* Վիլիս Վերներս – *Կրուսկոպս* (կրկնօրինակում է Վսեվոլոդ Սանաևը)

## Նկարահանող խումբ
* Սցենարի հեղինակներ՝ Էմիլ Բրագինսկի, Օսվալդ Կուբլանով, Զիգմունդ Սկուինշ
* Բեմադրող ռեժիսոր՝ Ալոիզ Բրենչ
* Ռեժիսոր-խորհրդատու՝ Յուլիա Կարասիկ
* Բեմադրող օպերատոր՝ Յանիս Բրիեդիս
* Կոմպոզիտոր՝ Ռայմոնդ Պաուլս

## Ծանոթագրություններ

Կատեգորիա:1960-ականների ռուսերեն ֆիլմեր
Կատեգորիա:1964 ֆիլմեր
Կատեգորիա:Բնօրինակում անաղբյուր հոդվածներ
Կատեգորիա:Խորհրդային մելոդրամա ֆիլմեր
Կատեգորիա:Խորհրդային սև-սպիտակ ֆիլմեր
Կատեգորիա:Ռիգայի կինոստուդիայի ֆիլմեր
The Black Label

**The Black Label** (, ոճավորվում է՝ **THEBLACKLABEL** կամ **THEBLΛƆKLΛBEL**), հարավկորեական ձայնագրման լեյբլ և YG Entertainment-ի դուստր ընկերությունը։ Հիմնադրվել է 2015 թվականին՝ YG-ի պրոդյուսերներ Թեդիի և Kush-ի կողմից։

## Պատմություն
2015 թվականի սեպտեմբերի 22-ին YG Entertainment-ը հայտարարել է անկախ սաբ լեյբլի մասին, որը գլխավորելու են YG-ի պրոդյուսերներ Թեդին և Kush-ը։ Լեյբլի արտիստներից է Zion.T-ն, որը 2015 թվականին Կորեայում երկրորդ ամենալավ վաճառվող արտիստն էր՝ BIGBANG խմբից հետո։ 2017 թվականի մայիսի 3-ին Okasian-ը էքսկլյուզիվ պայմանագիր է կնքել The Black Label-ի հետ։ Դեննի Չանը (նախկինում հայտնի որպես Decipher) նույնպես պայմանագիր է կնքել լեյբլի հետ։ Լեյբլի արտիստներից է նաև Սոմին, որը պայմանագիր է կնքել 2018 թվականի սեպտեմբերին և դեբյուտ է կատարել 2019 թվականի հունիսի 13-ին։

## Արտիստներ

### Սոլիստներ
* Սոմի
* Zion.T
* Okasian
* Vince
* Løren

### Պրոդյուսերներ
* Թեդի
* R.Tee
* Zion. T
* Peejay
* 24 	
* Vince	
* Løren
* Դեննի Չան
* Bryan Cha$e (Hoyun)
* Somi

### Մոդելներ/Դերասաններ
* Էլլա Գրոս
* Լի Ջում Յուն
* Հո Չէ Հյուկ

## Սկավառակագրություն

## Ծանոթագրություններ

## Արտաքին հղումներ

Կատեգորիա:Ձայնագրման լեյբլներ
Diamonds (երգ, Սեմ Սմիթ)

«**Diamonds**» (), բրիտանացի երգիչ Սեմ Սմիթի երգը՝ թողարկված Capitol Records լեյբլի միջոցով, 2020 թվականի սեպտեմբերի 18֊ին, որը երգչի երրորդ «Love Goes» (2020) ստուդիական ալբոմի երկրորդ սինգլն է։ Երգը գրվել է Սմիթի կողմից, պրոդյուսերները Շելբեքը և ՕզԳոն են։ Երգի ակուստիկ ռեմիքս տարբերակը, որի հեղինակը բրիտանացի դիջեյ Ջոել Քորին է, թողարկվել է 2020 թվականի հոկտեմբերի 9-ին։

## Արձագանք
«Diamonds»֊ը բաժանման մասին երգ է, որտեղ Սմիթը տանջվում է այնպես, ինչպես Գլորիա Գեյնորը դատարանում՝ ամուսնալուծվելու ժամանակ։ *[[Rolling Stone]]*֊ից Սամանտա Հիսոնգը երգն անվանել է «3 րոպե և 34 վայրկյան տևող կատարսիս»։

## Երգերի ցանկ
**Թվային ներբեռնում՝ ակուստիկ**
#«Diamonds» (Ակուստիկ) - 3:14

**Թվային ներբեռնում՝ Ջոել Քորի ռեմիքս**
#«Diamonds» (Ջոել Քորի ռեմիքս) - 3:15

## Չարթեր

## Թողարկման պատմություն

## Ծանոթագրություններ

## Արտաքին հղումներ
* 

Կատեգորիա:2020 սինգլներ
Կատեգորիա:Սեմ Սմիթի երգեր
Հայկ Ավետիսյան (մանկավարժ)

**Հայկ Սարգսի Ավետիսյան** (), հայ մանկավարժ։ ՀԽՍՀ վաստակավոր մանկավարժ, ԽՄԿԿ անդամ (1940), Երկրորդ համաշխարհային պատերազմի Արևելյան ռազմաճակատի (*«[[Հայրենական մեծ պատերազմ (տերմին)|Հայրենական մեծ պատերազմ]]»*, 1941-1945) մասնակից։

## Կենսագրություն
Հայկ Ավետիսյանը ծնվել է 1920 թվականին, Մարտունու շրջանի Մարտունի գյուղում։ 1939 թվականին ավարտել է Մարտունու միջնակարգ դպրոցը և նշանակվել նույն դպրոցի մաթեմատիկայի ուսուցիչ։ Ավետիսյանը միաժամանակ սովորել է Երևանի պետական մանկավարժական ինստիտուտի հեռակա բաժնում։ Երբ սկսվեց Խորհրդա-գերմանական պատերազմը նա ԽՄԿԿ անդամ էր, միջնակարգ դպրոցի ԼԿԵՄ կազմակերպության քարտուղար։

Պատերազմի առաջին օրերին Հայկը կամավոր զինվորագրվել է կարմիր բանակին, մեկնել ռազմաճակատ և դարձել Սևաստոպոլի հերոսական պաշտպանության ակտիվ մասնակիցներից։ Եղել է 386-րդ հրաձգային դիվիզիայի 769-րդ գնդի կապի վաշտի քաղղեկի օգնական, ապա քաղղեկ։ Մարտական ընկերների հետ մասնակցել է Սևծովյան ամրոցի՝ Սևաստոպոլի վրա հարձակվող թշնամու գրոհները ետ մղելուն։ Պարգևատրվել է «Պատվո նշան» շքանշանով և «Արիության համար», «Սևաստոպոլի պաշտպանության համար», «Աշխատանքային արիության համար», «Աշխատանքային գերազանցության համար» մեդալներով։

Զորացրվելուց հետո Ավետիսյանը շարունակել է մանկավարժական աշխատանքը։ 1953 թվականին աշխատանքի է անցել Մարտունու կուսշրջկոմում որպես բաժնի վարիչ, ապա՝ շրջկոմի քարտուղար։ Երկար տարիներ ղեկավարել է շրջանային ժողկրթբաժինը։ Ավետիսյանն արժանացել է Հայկական ԽՍՀ վաստակավոր ուսուցչի պատվավոր կոչմանը, եղել է ՀԿԿ Մարտունու շրջկոմի անդամ, շրջխորհրդի պատգամավոր։

## Պարգևներ
* ՀԽՍՀ վաստակավոր մանկավարժ
* «Պատվո նշան» շքանշան
* «Արիության համար» մեդալ
* «Սևաստոպոլի պաշտպանության համար» մեդալ
* «Աշխատանքային արիության համար» մեդալ
* «Աշխատանքային գերազանցության համար» մեդալ

## Ծանոթագրություններ

Կատեգորիա:«Աշխատանքային գերազանցության համար» մեդալակիրներ
Կատեգորիա:Արիության մեդալակիրներ
Կատեգորիա:ԽՄԿԿ անդամներ
Կատեգորիա:ՀԽՍՀ վաստակավոր մանկավարժներ
Կատեգորիա:Հայ մանկավարժներ
Կատեգորիա:Հայրենական մեծ պատերազմի հայ մասնակիցներ
Հայկ Ավետիսյան (այլ կիրառումներ)

**Հայկ Ավետիսյան** անունը կարող է վերաբերել հետևյալ անձանց.

* Հայկ Գրիգորի Ավետիսյան (մայիսի 1, 1956, Երևան, Հայկական ԽՍՀ, ԽՍՀՄ), հայ ազգագրագետ, հնագետ։ Պատմական գիտությունների դոկտոր (2002), պրոֆեսոր (2003)։ 
* Հայկ Սարգսի Ավետիսյան (1920, Մարտունի, Գեղարքունիքի մարզ, Հայաստան), հայ մանկավարժ։ ՀԽՍՀ վաստակավոր մանկավարժ։ ԽՄԿԿ անդամ (1940)։ Հայրենական մեծ պատերազմի մասնակից։
Ֆրենկի Ավալոն

**Ֆրենկի Ավալոն** (, ), ամերիկացի երգիչ և դերասան, ռոքնռոլի *[[Ֆիլադելֆիա|Ֆիլադելֆիայի դպրոց]]ի* ամենատաղանդավոր ներկայացուցիչներից մեկը, 1958-1960 թվականներին եղել է դեռահասների երգող կուռքը։

## Կենսագրություն
Ֆրենկի Ավալոնը ծնվել է Փենսիլվանիա նահանգի Ֆիլադելֆիա քաղաքում։ Նա Մերիի և Նիկոլաս Ավալոնեի որդին է։ Ավալոնը 1950-ական թվականների վերջին թողարկել է մի շարք սիրված երգեր, որոնցից էր «Ջինջեր Բրեդը» () և իր ամենամեծ հիթերը`  «Վենուս» (Venus) և «Վուայ» ():

## Դերասանական գործունեություն
200փքս|մինի|Աննետ Ֆունիչելլո և Ավալոն Ֆրենկի 1960-ականների կեսերը
Ավալոնը 1957 թվականից սկսած զուգահեռ սկսել է զբաղվել նաև դերասանական գործունեությամբ։ Ավալոնը նկարահանվել է Ջոն Ուեյնի *Ալամո* կրքի նախագծի երկրորդ դրամատիկ մասում։ Ֆիլմը նկարահանելուց հետո Ուեյնը մամուլին ասել է. «Մենք չենք կտրում մի տեսարան, որտեղ հայտնվում է Ֆրենկին, ես հավատում եմ, որ նա ամենալավ երիտասարդ տաղանդն է, որը ես տեսել եմ վաղուց»։ «Երգիչը Գանս օֆ դը Թիմբերլանդ» (**') և ''Ֆորտ Ալամո'' ֆիլմերի երկրորդական հաջող դերերից հետո 1960-ականների կեսերին «Ամերիքան ինտեռնացիոնալ» ('')'' ստուդիայում դարձել է էժանագին, սակայն շատ եկամտաբեր լողափային երեկույթների ժանրի կատակերգության աստղ։ Այս ֆիլմերում նրա գործընկերը [[Աննետ Ֆունիչելլո]]ն էր։ Նրանց զույգը ոչ միայն դարձել է երիտասարդական ֆիլմերի պատկերակ, այլև, որպես երգող դուետ, համերգներով հանդես է եկել ամբողջ երկրում։ 1970-ական թվականներին Ավալոնի դերասանական գործունեությունը սկսել է նահանջել, և նա կրկին վերադարձել է երգարվեստին։ 1976 թվականին կարճատև նկարահանվել է «Իզի Դոզ» (**') նոստալգիկ փոփ հեռուստաշոուում փորձառու արվեստագետների մասնակցությամբ։ 1980-ական թվականների վերջին երգիչը հանդես է եկել որպես «Վերադառնալ դեպի լողափ» (**, 1987 թվական) ֆիլմի համապրոդյուսեր, որում Ավալոն և Ֆունիչելլո զույգերը գլխավոր դերերում վերամիավորվել են։

### Դերասանական դերեր
* 1957 թվական, *Ջամբորյան* ֆիլմ  - *Իրեն*
* 1960 թվական, *Timberland զենքեր* ֆիլմ  - *Բերտ Հարվի*
* 1960 թվական, *Մեծ Ալակազամ* (  - *Ալակազամ*
* 1960 թվական, *Ալամո*  - *Սմիթթի*
* 1961 թվական, *Ճանապարհորդություն դեպի ծովի հատակ*  - *Դենի Ռոմանո* 
* 1961 թվական, *Առագաստ ծուռ նավով*  - *Էնս Ռոդնի Ֆոգլիմեյեր*
* 1962 թվական, *Խուճապ ՝ զրո տարում*  - *Ռիկ Բոլդուին*
* 1963 թվական, *Տասնմեկերորդ ժամ*  - *Լարի Թետչեր*
* 1963 թվական, *Բիկինիի գործողություն*  - *Ծովահեն Ժոզեֆ Մալզոն*
* 1963 թվական, *Ջաք Բենի ծրագիրը*  - *Հեռուստասերիալ, դրվագ ՝ «The Frankie Avalon Show» - Իրեն*

## Նշումներ

## Ծանոթագրություններ

## Արտաքին հղումներ
* 
* 
* 

Կատեգորիա:20-րդ դարի ամերիկացի երգիչներ
Կատեգորիա:20-րդ դարի ամերիկացի տղամարդ դերասաններ
Կատեգորիա:20-րդ դարի դերասաններ
Կատեգորիա:21-րդ դարի ամերիկացի երգիչներ
Կատեգորիա:21-րդ դարի ամերիկացի տղամարդ դերասաններ
Կատեգորիա:21-րդ դարի երաժիշտներ
Կատեգորիա:Ամերիկացի տղամարդ կինոդերասաններ
Կատեգորիա:Ամերիկացի տղամարդ հեռուստատեսային դերասաններ
Կատեգորիա:Ամերիկացի փոփ երաժիշտներ
Կատեգորիա:Ամերիկացի փոփ երգիչներ
Աշոտ Բելուբեկյան

**Աշոտ Արշակի Բելուբեկյան** (), հայ մանկավարժ։ ՀԽՍՀ վաստակավոր մանկավարժ (1959), Երկրորդ համաշխարհային պատերազմի Արևելյան ռազմաճակատի (*«[[Հայրենական մեծ պատերազմ (տերմին)|Հայրենական մեծ պատերազմ]]»*, 1941-1945) մասնակից։

## Կենսագրություն
Աշոտ Բելուբեկյանը ծնվել է 1909 թվականին, Խանլարի շրջանի Գետաշեն գյուղում, արհեստավորի ընտանիքում։ Նախնական կրթությունն ստացել է գյուղի յոթնամյա դպրոցում, այնուհետև սովորել և ավարտել է Գետաշենի զոոտեխնիկական տեխնիկումը։ Աշխատել է որպես դպրոցի տնօրեն։ Ապա տեղափոխվել է Երևան, ընդունվել Խաչատուր Աբովյանի անվան հայկական մանկավարժական ինստիտուտի պատմության ֆակուլտետը։ Ուսումնառության տարիներին, 1936-1939 թվականներին, միաժամանակ վարել է Երևանի № 2 երեկոյան դպրոցի տնօրենի պաշտոնը։ Ինստիտուտն ավարտել է 1939 թվականին և աշխատանքի է անցել ՀԼԿԵՄ Երևանի քաղաքային կոմիտեում։ 1940-1941 թվականներին աշխատել է ՀԿԿ Կենտկոմում որպես հրահանգիչ։

1941 թվականին զորակոչվել է կարմիր բանակ, ծառայել է մինչև 1946 թվականը։ Գերմանա-խորհրդային պատերազմում որպես 47-րդ բանակի հակահետախուզական բաժնի աշխատակից, մասնակցել է Անդրկովկասյան, Կերչի, Սևծովյան, 1-ին և 2-րդ Բելոռուսական ռազմաճակատներում մղված մարտերին։ Պարգևատրվել է Կարմիր աստղի, Հայրենական պատերազմի 1-ին և 2-րդ աստիճանի շքանշաններով, «Խիզախության համար» և այլ մեդալներով։

Բանակից զորացրվելուց հետո աշխատանքի է անցել ՀԿԿ Երևանի քաղաքային կոմիտեում, սկզբում որպես բաժնի վարիչի տեղակալ, հետո՝ բաժնի վարիչ։ 1949 թվականին աշխատել է ՀԽՍՀ ռադիոկոմիտեում որպես նախագահի տեղակալ և գլխավոր խմբագիր։ Քսանվեց տարի անընդմեջ, վարել է Երևանի հիդրոմելիորատիվ տեխնիկումի տնօրենի պաշտոնը։ 1971 թվականին պարգևատրվել է Աշխատանքային կարմիր դրոշի շքանշանով։ 1959 թվականին նրան շնորհվել է Հայկական ԽՍՀ վաստակավոր ուսուցչի պատվավոր կոչում։ Պարգևատրվել է ՀԽՍՀ Գերագույն խորհրդի, ՀԼԿԵՄ Կենտկոմի, ՀԽՍՀ բարձրագույն և միջնակարգ մասնագիտական կրթության նախարարության, ՀԱՄԽ-ի պատվոգրերով։ 1978 թվականից Բելուբեկյանն անցել է անհատական թոշակի։

## Մահ
Աշոտ Բելուբեկյանը մահացել է 1982 թվականին։

## Պարգևներ
* ՀԽՍՀ վաստակավոր մանկավարժ (1959)
* Կարմիր աստղի շքանշան
* Հայրենական պատերազմի 1-ին աստիճանի շքանշան
* Հայրենական պատերազմի 2-րդ աստիճանի շքանշան
* «Խիզախության համար» մեդալ

## Ծանոթագրություններ

Կատեգորիա:«Խիզախության համար» մեդալով պարգևատրվածներ (ԽՍՀՄ)
Կատեգորիա:ՀԽՍՀ վաստակավոր մանկավարժներ
Կատեգորիա:Հայ մանկավարժներ
Կատեգորիա:Հայրենական մեծ պատերազմի հայ մասնակիցներ